CELEX: 31985H0064
Language: da
Date: 1984-12-20 00:00:00
Title: 85/64/EØF: Henstilling fra Kommissionen af 20. december 1984 vedrørende Europarådets europæiske overenskomst om au pair-ansættelse

Avis juridique important

|

31985H0064

85/64/EØF: Henstilling fra Kommissionen af 20. december 1984 vedrørende Europarådets europæiske overenskomst om au pair-ansættelse  

EF-Tidende nr. L 024 af 29/01/1985 s. 0027 - 0027 den spanske specialudgave: Kapitel 05 bind 4 s. 0135  den portugisiske specialudgave: Kapitel 05 bind 4 s. 0135 

*****  HENSTILLING  FRA KOMMISSIONEN  af 20. december 1984  vedroerende Europaraadets europaeiske overenskomst om au pair-ansaettelse  (85/64/EOEF)  I  1. Et stigende antal unge rejser til udlandet med henblik paa au pair-beskaeftigelse, hvorved de bidrager til international forstaaelse gennem deres kendskab til andre sprog og kulturer.  2. Beskyttelsen af de personer, der benytter sig af au pair-ordningen varierer maerkbart fra medlemsstat til medlemsstat i Faellesskabet, hvilket rejser forskellige problemer dels paa grund af utilstraekkelig oplysning hos de paagaeldende parter (au pair-ansatte og vaertsfamilier) dels paa grund af manglende praecise og ensartede bestemmelser paa dette omraade.  3. En tilnaermelse af de nationale lovgivninger med hensyn til au pair-ansaettelse vil kunne forbedre levevilkaarene, mulighederne for undervisning, arbejdet og modtagelsen af de au pair-ansatte, hvorved der saaledes vil kunne opnaas bedre overensstemmelse med den generelle maalsaetning i traktaten med hensyn til at fremme et snaevert samarbejde mellem medlemsstaterne paa det sociale omraade.  4. Au pair-amsatte udgoer en saerlig kategori, som kan betragtes baade som arbejdstagere og som studerende. Det er derfor rimeligt, at der gennemfoeres egnede bestemmelser for disse.  Kommissionen for De europaeiske Faellesskaber tager til efterretning, at der findes en europaeisk overenskomst fra Europaraadet om au pair-ansaettelse. Den mener, at denne overenskomst kan bruges til paa europaeisk plan at indfoere en au pair-status med faste normer for leve- og arbejdsvilkaar, undervisning, social sikring, vaertsfamiliens og den au pair-ansattes rettigheder og pligter samt oprettelse af nationale raadgivnings- og oplysningsorganer.  II  Af disse grunde og i henhold til artikel 155, andet led, i traktaten om oprettelse af Det europaeiske oekonomiske Faellesskab henstiller Kommissionen, som tager i betragtning, at den i henhold til traktatens artikel 118 har til opgave at fremme et snaevert samarbejde mellm medlemsstaterne paa det sociale omraade, isaer for saa vidt angaar arbejdsretten og arbejdsvilkaarene, til medlemsstaterne snarest muligt og for saa vidt dette endnu ikke er sket at undertegne og ratificere Europaraadets europaeiske overenskomst om au pair-ansaettelse.  2. Medlemsstaterne oplyser snarest Kommissionen om, hvorledes de har fulgt denne henstilling op.  Udfaerdiget i Bruxelles, den 20. december 1984.  Paa Kommissionens vegne  Ivor RICHARD  Medlem af Kommissionen